Tèxte au condicionau

Lo matin, Silvia que's luvaré a 6 òras o 6 òras e mieja. Que seré pro de d'òra pr'era. Que preiré le soa dosha e que's pelharé. Pui, que preiré lo son desjunar. Pendènt lo son desjunar, que legiré un chic e qu'escotaré Ràdio Cap a Cap. Arron lo son desjunar, que s’aucuparé de les soas plantas verdas. Pui que's prepararé entà partir au tribalh: que's brossaré les dènts, que's maquilharé, que meteré lo son màntol e que partiré au tribalh. Que partiré a 7 òras e un quart de soa casi.

Davant de començar lo son tribalh, que preiré un cafè dab Julian, lo son collèga. Que tribalharé de 8 òras dinc a mijorn. Arron lo son tribalh, que s'aniré passejar dens un parc. Que's passejaré pendènt uu' òra pui que tornaré. Cada ser, que haré quauquas crompas au subermarcat deu còrn, que parlaré quauquas minutas dab le vesia e se'n tornaré entà preparar lo repèish.

Silvia que viuré soleta. N’auré pas animaus e que seré urosa atau. Au desser, que minjaré tot en espiant lo son programa preferit a le telé. Pui, que haré le vaishèra e telefonaré end uu' amiga. Pui, que's desmaquilharé, que's despelharé e que preiré un banh. Que'n preiré un cada ser. Que s'i estancaré pendènt uu' òra. Arron lo banh, que's secaré longament lo puu. E après, que s'ajacaré. Que legiré un chic avant de s’adromir. E que s’adromiré de cap a mieineit.